פוקס-ויזל

**פוקס-ויזל בע"מ** (מוכרת בציבור בשם המותג **פוקס**) היא חברה ציבורית ישראלית העוסקת בעיצוב, בייצור ובשיווק של ביגוד ואביזרי אופנה. החברה נסחרת בבורסה לניירות ערך בתל אביב ושולטת גם בחברות "ריטיילורס" ו"טרמינל איקס" הנסחרות גם הן בבורסה. שלוש החברות כלולות במדד תל אביב רשתות שיווק.

## היסטוריה
ממוזער|סמלילים ישנים של המותג "פוקס"
חברת "טריקו פוקס בע"מ" נוסדה בשנת 1942 על ידי משפחת פוקס.

המנכ"ל אברהם פוקס שקיבל עליו את ניהול המפעל בגיל 17 בעקבות מות אביו, פיתח את החברה, מחברה העוסקת בייצור הלבשה תחתונה לחברה המייצרת חולצות טי.

בשנת 1992 פתחו בני משפחת ויזל את חברת "ויזל שיווק בע"מ" שעסקה בשיווק סיטונאי של מוצרי פוקס. החברה, באמצעות זיכיון לפתיחת חנויות, החלה גם מוכרת את הבגדים בחנויות המיועדות לשיווק המותג FOX, ולא רק בחנויות אופנה אחרות. שבע שנים מאוחר יותר, בשנת 1999, החליטו "טריקו פוקס בע"מ" ו-"ויזל שיווק טקסטיל בע"מ" להתמזג, ונוסדה רשת FOX KIDS למכירת בגדי ילדים. שנה לאחר מכן נחתם הסכם המיזוג על בסיס בעלות שווה, ובשנת 2002 הונפקה "פוקס-ויזל בע"מ" בבורסה.

רשת "FOX MEN" פוצלה מתוך חברת האם FOX באותה שנה ובתוך שנה נוספת פתחה הרשת 15 סניפים. ב-2003 פתחה החברה את רשת "FOX BABY" למכירת בגדי תינוקות.

בשנת 2004 החלה פוקס לפתוח סניפים מחוץ לישראל בשיתוף עם חברות מקומיות. החנות הראשונה נפתחה בסינגפור, ונכון לסוף שנת 2020 פועלות 109 נקודות מכירה ב-6 מדינות.

בשנת 2013 הודיעה החברה כי היא מתכננת לפתוח סניף ברמאללה בעזרת זכיין מקומי.

בסוף שנת 2008 העסיקה החברה 1,923 עובדים, ובשנת 2015 הגיע מספרם לכ-5,500 עובדים.

ב-2015 חתמה FOX עם מועדון הכדורסל מכבי תל אביב על הסכם חסות, בעלות של 1.5 מיליון דולר למשך 5 שנים.

משרדי החברה צפויים לעבור מאיירפורט סיטי למתחם ביג פאשן בפתח תקווה לאחר שנחתם הסכם להשכרת שטחי משרדים בבניין הראשון בפרויקט שיאוכלס רק בשנת 2026.

הקבוצה מקימה מגה-מרלו"ג מתקדם באזור בית שמש. מהגדולים מסוגו בעולם, אשר ישמש את מרבית מותגי הקבוצה.

## רשתות החברה
שמאל|ממוזער|250px|קפוצ'ון של פוקס
סניפי הקבוצה מתחלקים למספר מותגים, הפונים לקהלי יעד שונים:
* **FOX** – סניפים רגילים המכילים בעיקר בגדי נשים
* **Fox Men** – בגדי גברים
* **Fox Baby** – בגדים לפעוטות
* **Fox Kids** – בגדים לילדים וילדות
* **Fox Home** – כלים לבית למטבח וטקסטיל לבית
* **[[שילב]]** – מוצרים לתינוקות
* **[[ללין]]** – מוצרי טיפוח
* AMERICAN EAGLE
* MANGO
* NIKE
* FOOT LOCKER
* JUMBO
* TERMINAL-X
* YANGA
* RUBY BAY
* FLYING TIGER
* THE CHILDREN'S PLACE
* SUNGLASS HUT
* SACK'S
* MINENE
* BILLABONG
* QUIKSILVER
* BOARDRIDERS
* CONVERSE
ממוזער|סניף של רשת Fox Home

קבוצת פוקס היא בעלת הזיכיון לכ-20 מותגים בינלאומיים, בהם מנגו, אמריקן איגל, בילבונג, רשת חנויות הצעצועים ג'מבו ובגדי ילדים עם דמויות של חברת וולט דיסני.

בשנת 2021 פורסם כי קבוצת פוקס נמצאת במשא ומתן לקבלת זיכיון בישראל של רשת חנויות הנוחות סבן אילבן, נעלי הספורט קונברס ורשת מועדוני המוזיקה זאפה. בספטמבר 2021 חתמה על הסכם זיכיון להקמת רשת חנויות "פליינג טייגר קופנהגן" בישראל.

ביוני 2022 חתמה קבוצת פוקס על הסכם עם לוקסוטיקה המעניק לה רישיון בלעדי להקמה ולהפעלה של רשת חנויות המשקפיים סאנגלאס האט בישראל וביהודה ושומרון. פוקס תפתח 49 חנויות של המותג תוך שבע שנים. פעילות החברה בישראל החלה ב-2023.

באפריל 2023 חתמו קבוצת פוקס וקבוצת ירזין סלע על הסכם לזיכיון בישראל של רשת הקפה והכריכים . ביוני 2024 הודיעה רשת פרט א מנז'ה על ביטול ההסכם, עקב מלחמת חרבות ברזל, ובהמשך הסכימה לשלם ליזמים הישראלים פיצוי בסך 15 מיליון ש"ח על ביטול ההסכם.

בשנת 2025, רכשה טרמינל איקס את מותג האופנה והתכשיטים AINKER.

## שיווק
החברה נודעה במסעות הפרסום הפרובוקטיביים שלה, בהם רמיזות מיניות רבות. בין השאר השתתפו בפרסום דוגמנים מפורסמים שהיו: דודי בלסר, מאיה ישעיהו, איתן אורבך, יעל בר זוהר, יהודה לוי, אסתי גינזבורג, מייקל לואיס, נעם טור ובר רפאלי.

בשנת 2005 החליטה החברה, בצעד חריג, לא לפרסם באמצעות הטלוויזיה, אלא רק באמצעות קטלוג מהודר אותו הפיצה בכמיליון עותקים. בשנה שלאחר מכן חזרה החברה לפרסום טלוויזיוני, לטענתם עקב קשיים טכניים בהפקת הקטלוג.

## חברות בנות
### [[Terminal X|טרמינל איקס אונליין]]
תאגיד פוקס פתח בנובמבר 2017 חברה נפרדת המפעילה אתר קניות מקוון בשם "Terminal X", בו נמכרים מוצרים ממותגי החברה וממותגים בינלאומיים אחרים.

ב-28 ביולי 2021 נרשמה החברה למסחר בבורסה לניירות ערך בתל אביב בסימול "טרקס". נכון לנובמבר 2021 מחזיקה חברת פוקס-ויזל ב-51.93% ממניות החברה.

במרץ 2025 חתמה Terminal X על מזכר הבנות לרכישת 51% ממותג האופנה והתכשיטים הישראלי AINKER.

### ריטיילורס
ב-19 במאי 2021 נרשמה החברה למסחר בבורסה לניירות ערך בתל אביב בסימול "רטלס".

נכון לנובמבר 2021 מחזיקה חברת פוקס-ויזל ב-55.74% ממניות החברה וחברת פוט לוקר האמריקאית ב-10%.

ביולי 2022 רכשה ריטיילורס את החזקותיה של חברת "פוט לוקר אירופה" בחברה ההולנדית "חברת נייקי המשותפת" תמורת 10 מיליון אירו. בכך הושלמה השליטה בחברה המפעילה חנויות מותג של נייקי בשבע מדינות באירופה. בשנת 2024 רכשה החברה 33 חנויות נייקי באוסטרליה ובניו זילנד ו-12 חנויות בצרפת.

## עבירות צרכניות
בשנת 2009 הרשיע בית משפט השלום בראשון לציון את הרשת ומנהלה בהטעיית צרכנים.

## נתונים עסקיים
בעלי מניות עיקריים (נכון ל-5 בנובמבר 2021)
* אברהם פוקס (באמצעות "טריקו פוקס בע"מ") – שיעור אחזקה של 24.41%
* ויזל אחזקות א.י.ה בע"מ – שיעור אחזקה של 21.5%
* אלטשולר שחם – שיעור אחזקה של 16.64% (באמצעות 2 קרנות נפרדות)

שאר המניות מוחזקות על ידי הציבור.

## קישורים חיצוניים

* 

* 
* 
* 
* 
* אתר Terminal X
* 
* רביב דרוקר, "ברח' נוח מוזס יש שער שאתה נכנס ואז שהוא נסגר, יש קודקס חוקים עם משפט אחד – רצונו של נוני", העדות של ניר חפץ ואיך זה קשור להראל ויזל.

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:חברות אופנה ישראליות
קטגוריה:ישראל: תעשיית טקסטיל
קטגוריה:רשתות שיווק בישראל
קטגוריה:תאגידים שהורשעו בדין בישראל
קטגוריה:איירפורט סיטי: חברות
קטגוריה:רשתות אופנה
קטגוריה:ישראל: חברות שהוקמו ב-1942